open-index/open-wikipedia-markdown huggingface dataset:
Seppo Putkinen

**Seppo Putkinen** (29. maaliskuuta 1933 Viipuri – 10. kesäkuuta 1990 Iisalmi) oli suomalainen kuvaamataidon opettaja, elokuvaohjaaja, animaattori ja käsikirjoittaja.

Seppo Putkinen opiskeli Ateneumissa ja Vapaassa taidekoulussa. Hän toimi aluksi kuvataiteilijana ja oli 1960-luvulta 1970-luvulle kuvaamataidon ja veiston opettajana Liperin yhteiskoulussa.

Putkisen 1960-luvulla Liperiin perustama animaatiostudio Atelje Seppo Putkinen & Kni teki yhteistyössä Yleisradion kanssa monta kotimaista animaatiosarjaa, kuten *Ötökkä* (1967), *[[Matti ja Miisu]]* (1967–1988), *Joulukalenteri* (1974), *Hölmöläistarinat* (1976), *Linnun elämää* (1978), *Kirjainsatu* (1979), *Karjalaisia kertomuksia* (1982), *Meidän polku* (1982) ja *[[Taruja Pohjolan jumalista]]* (1993).

Putkinen ohjasi vuonna 1978 ensi-iltansa saaneen elokuvan *[[Lintumies (elokuva)|Lintumies]]*, joka kertoo varhaisesta suomalaisesta ilmailun pioneerista Adam Walliuksesta.

Taitolentoa harrastanut Seppo Putkinen kuoli lento-onnettomuudessa vuonna 1990. Ateljee Seppo Putkinen & Kni lopetti toimintansa 1994.

## Lähteet
* 
* Eilen - Ateljé Seppo Putkinen & Kni  Mattijamiisu.fi
* Yle muistikuvaputki: Matti ja Miisu
Antivety

**Antivety** on antimateriasta koostuva vetyä vastaava alkuaine. Antivety koostuu negatiivisesti varautuneesta antiprotonista ja sitä kiertävästä positiivisesti varautuneesta positronista. Antivedyllä on siten tavalliselle vedylle vastakkaiset sähkövaraukset ja kvanttiluvut. 

Ensimmäisen kerran antivetyä luotiin mahdollisesti hiukkaskokeissa vuonna 1995, mutta niin lyhyeksi ajaksi, ettei siitä voitu tehdä tarkempaa tutkimusta. Vuonna 2011 CERNin hiukkaskiihdyttimessä antivetyä vangittiin noin 15 minuutin ajaksi. CERNin ALPHA-kokeessa antivedyn sähkövaraukseksi mitattiin nolla kahdeksan merkitsevän numeron tarkkuudella. Tulos vastaa odotuksia sillä tavallisen vedyn varaus on nolla.

## Lähteet
Suomi jääkiekon nuorten maailmanmestaruuskilpailuissa 1998

Jääkiekon nuorten maailmanmestaruuskilpailuissa 1998 kultaa voittanut joukkue.

## Suomen joukkue

#### Valmentajat
* Hannu Kapanen
* Juha Hietanen

## Lähteet
* Eliteprospects.com − Finland U20 1998 
* Uusi Suomi −Legenda elää: He ratkaisivat MM-kullan Suomelle
Vankkurikaravaani

**Vankkurikaravaani** on jonona liikkuva, juhtien vetämä nelipyöräisten raskaiden vaunujen muodostama joukko, joka koostuu vankkureista. Vankkurikaravaaneilla matkusti 1800-luvulla paljon eurooppalaisia uudisraivaajia. Vankkurikaravaanit yhdistetään usein Villiin Länteen ja usein intiaaniheimojen ratsujoukot piirittivät karavaaneja hyökäten niihin. 

## Lähteet
* Kirjakuja 5
Skipper

**Skipper** on hahmo Barbie-nukketuotesarjassa. Hänet esitetään Barbien vanhimpana pikkusiskona. Skipper on teini-ikäinen ja haluaa olla samanlainen kuin Barbie. Hän tietää paljon tietokoneista ja surffaa koko ajan internetissä. Skipperin ulkonäkö on vaihdellut, mutta nykyisin hänellä on ruskeat hiukset, joissa on liila raita. Hahmo esiintyy myös elokuvissa, kuten **.
Etelä-Korea kesäolympialaisissa 1952

**Etelä-Korea** osallistui Helsingin kesäolympialaisiin 1952 19 urheilijan voimin. Etelä-Korea sai kisoista kaksi pronssimitalia. 

## Mitalistit
Brasilia kesäolympialaisissa 1952

**[[Brasilia]]** osallistui **[[Kesäolympialaiset 1952|Helsingin kesäolympialaisiin 1952]]** 97 urheilijan joukkueella. 

## Mitalistit

## Jalkapallo
### Karsintakierros

### 1. kierros

### 2. kierros
Puristekakku

**Puristekakku** on kuivamateriaali, joka jää jäljelle aineksesta, kun siitä puristetaan nesteet. Esimerkiksi ruokaöljyn, viinin, soija- ja kookosmaidon valmistuksessa jääviä puristekakkuja käytetään yleisesti eläinten rehuna. Joitain näistä on saatavilla myös ihmisravinnoksi. 

## Katso myös
*Siemenpuriste
Tommy Cooper

**Thomas Frederick ”Tommy” Cooper** (19. maaliskuuta 1921 Caerphilly, Wales, Iso-Britannia – 15. huhtikuuta 1984 Lontoo) oli brittiläinen koomikko ja taikuri, jonka ohjelmistoon kuuluivat taidokkaasti epäonnistuvat taikatemput sekä päähineenä punainen fetsi.

Tommy Cooper syntyi Walesissa sotilasisän poikana, mutta perhe muutti Devoniin, kun Tommy oli kolmivuotias. Poika oppi siellä Länsi-Englannin murteen, joka sittemmin kuului osana hänen esityksiinsä. Kahdeksanvuotiaana Tommy sai tädiltään taikurin välineet ja innostui harjoittelemaan temppuja.

Koulun jälkeen Tommy Cooper työskenteli laivanrakentajana, ja toisessa maailmansodassa hän palveli ratsusotilaana Egyptissä. Sittemmin hän liittyi viihdytysjoukkoihin. Fetsin käytön hän omaksui sattumalta Egyptissä, kun hän oli unohtanut hellekypärän, jota sketsissä tarvittiin, ja nappasi ohi kulkeneelta tarjoilijalta fetsin päähänsä.

Vapauduttuaan sotilaspalveluksesta Cooper lähti viihdealalle vuonna 1947 ja alkoi esiintyä teattereissa. Vaikka hänen esityksensä perustuivat epäonnisiin taikatemppuihin, hän oli itse asiassa taitava taikuri ja The Magic Circle -järjestön jäsen. Televisioesiintymiset BBC:ssä tekivät hänestä kuuluisan, ja hän alkoi esiintyä omissa ohjelmissaan, joihin kuuluivat muiden muassa *It's Tommy Cooper* kaudella 1969–1970 ja *Cooper's Half Hour* 1980-luvulla.

Tupakointi ja alkoholi rasittivat Cooperin terveyttä, ja hän sai sydänkohtauksen vuonna 1977 esiintyessään Roomassa. Vuonna 1980 Thames Television peruutti hänen TV-sarjansa, ja sen jälkeen hän esiintyi vierailijana eri viihdeohjelmissa.

Vuonna 1984 Cooper sai sydänkohtauksen ja kuoli suorassa TV-lähetyksessä yleisön edessä Her Majesty's Theatressa. Häntä jäivät kaipaamaan vaimo Gwen Cooper (o.s. Henty) ja heidän kaksi lastaan.

## Aiheesta muualla
* Tommy Cooper Society marks anniversary of comic's death. ITV.
Sifonkikakku

**Sifonkikakku** on makea kasviöljypohjainen leivonnainen. Se valmistetaan sekoittamalla vatkatut kananmunat kasviöljyn, vehnäjauhon, sokerin ja leivinjauheen kanssa. Munien valkuaiset ja keltuaiset vatkataan yleensä erikseen. Valmiina kakku on hyvin kevyt ja ilmava. Se on myös suhteellisen kostea suuren öljypitoisuutensa vuoksi. Sifonkikakku voidaan maustaa ja koristella monin tavoin, lisäksi se voidaan myös täyttää. 

Sifonkikakun kehitti losangelesilainen Harry Baker. Baker oli muuttanut Hollywoodiin Ohiosta vuonna 1923. Hän oli jättänyt taakseen vaimon ja lapsensa kun hänet oli paljastettu homoseksuaalisesta suhteesta toiseen mieheen. Ammatiltaan Baker oli alkujaan vakuutusmyyjä, mutta epäonnistuessaan työssään hän alkoi valmistaa ensin fudgea ja myöhemmin kakkuja. Baker asetti tavoitteekseen kehitellä kosteamman ja makeamman version enkelikakusta. Hän kokeili satoja eri reseptejä, kunnes hän päätyi "salaiseen" ainesosaan, kasviöljyyn. Näihin aikoihin oli Wishire Boulevardin varrella oli avautunut tuon ajan Hollywood tähtien suosima Brown Derby -ravintola. Baker toi näytteen kakustaan ravintolalle, jossa siitä tuli lopulta hitti. 1920-luvun aikana Bakeristä itsestäänkin tuli tunnettu hahmo eri tähtien leipurina. Reseptinsä suhteen hän tuli myös tunnetuksi salailusta. Baker esimerkiksi valmisti kakkunsa aina kotitalonsa ylimääräisessä makuuhuoneessa, jonne oli asennettu 12 uunia. Baker myös hävitti käyttämänsä kasviöljypullot kaukana kotoaan, jotta niitä ei yhdistettäisi hänen kakkunsa salaiseen reseptiin.

Vuonna 1947 Baker suostui viimein myymään reseptinsä General Mills -yhtiölle. General Mills julkaisi reseptin "suurimpana keittiöuutisena sataan vuoteen" mainostettuna pamflettina *[[Better Homes and Gardens]]* -lehdessä. 1950-luvulla yhtiö järjesti esimerkiksi sifonkikakun leivontakisoja. Lopulta sifonkikakku jäi kuitenkin sokerikakkujen varjoon.

## Katso myös

* Öljykakku

## Lähteet
Salmijärvi (Yykeänperänjoen vesistö)

**Salmijärvi** () on Yykeänperänjoen (, ) vesistöön kuuluva järvi Enontekiöllä Suomessa. Järven pinta-ala on 0,848&nbsp;km² ja sen korkeus merenpinnasta on eri tiedoissa 713,5 tai 712,3 metriä.

Järveen laskee idästä Bahtasgophejávri eli Jágonajávri. Järvi laskee pohjoispäästään luoteen suuntaan Saarijärveen, joka edelleen laskee Norjan ja Suomen rajalla sijaitsevaan Čoahpejávriin.

## Lähteet
Tuhlari

**Tuhlari** on Laura Närhen 26. lokakuuta 2012 julkaistu toinen sooloalbumi. Se myi kultalevyyn oikeuttavan määrän levyjä neljässä päivässä. Sitä on myyty tähän mennessä 16&nbsp;223 kappaletta. Tuhlari debytoi Suomen virallisen listan sijalla 3, ja se pysyi listalla yhteensä 17 viikkoa.

Albumin ensimmäinen varsinainen single "Tuhlari" sai radioensisoittonsa 21. kesäkuuta ja se tuli digitaaliseen myyntiin 6. heinäkuuta 2012. Kappale nousi parhaimmillaan Latauslistan viidennelle sijalle ja oli Music Control -radiolistan toiseksi soitetuin kappale. Albumin toisena singlenä julkaistiin yhdessä Erinin kanssa levytetty duetto "Siskoni".

Albumin kappale "Hetken tie on kevyt" on alun perin Tehosekoitin-yhtyeen single vuodelta 2001. Närhen esittämä versio oli alkuvuodesta 2012 ensi-iltansa saaneen Vuosaari-elokuvan tunnuskappale. Versiosta tuli yksi alkuvuoden suurimmista hiteistä: se oli sekä single- että latauslistan kärjessä ja oli parhaimmillaan radioiden neljänneksi soitetuin kappale.
 
## Kappaleet
#
#
#
#
#
#
#
#
#
#
#

## Arvostelut
* Rumba: 
* Soundi: 

## Singlet

## Lähteet
Fosforyylifluoridi

**Fosforyylifluoridi** (POF3) on myrkyllinen fosforin, hapen ja fluorin muodostama epäorgaaninen molekyyliyhdiste.

## Ominaisuudet ja valmistus
Fosforyylifluoridi on huoneenlämpötilassa väritön kaasu. Yhdiste reagoi veden kanssa muodostaen seoksen erilaisia fluorifosforihappoja. Tavallisin tapa valmistaa yhdistettä on fosforyylikloridin reaktio vetyfluoridin, sinkkifluoridin, hopeafluoridin, lyijyfluoridin, arseenitrifluoridin tai antimonitrifluoridin kanssa. Yhdistettä voidaan valmistaa myös useilla muilla tavoilla esimerkiksi piitetrafluoridin ja fosforipentoksidin välisellä reaktiolla. Fosforyylifluoridia muodostuu myös liuotettaessa fosforipentafluoridia veteen.

## Lähteet

## Aiheesta muualla
* PubChem: Phosphoryl fluoride
Locked Out of Heaven

**Locked Out of Heaven** on yhdysvaltalaisen laulajan Bruno Marsin kappale, joka julkaistiin ensimmäisenä singlenä 1. lokakuuta 2012 hänen toiselta studioalbumiltaan *[[Unorthodox Jukebox]]*.

## Lähteet
Drupella

**Drupella** on meressä elävien kotiloiden suku. Siihen kuuluu kuusi lajia.

Tähän sukuun kuuluvat kotilot syövät koralleita, mieluiten *[[Acroporidae]]* -heimon lajeja. Kotiloiden massaesiintymiset voivat aiheuttaa laajamittaista tuhoa koralliriutoilla.

## Lähteet
Palythoa

**Palythoa** on Zoanthidea-lahkoon kuuluvien korallien suku. Siihen kuuluu satakunta lajia. Koralleja elää sekä Atlantilla että Tyynellämerellä.

Palythoa-korallien polyypit ovat lyhytvartisia ja muodostavat mattomaista kasvustoa. Niiden keskusta on laaja kiekko, ja sen reunoilla on lyhyitä tai pitempiä lonkeroita. Tyypillisiä värejä ovat kerman ja ruskean sävyt. Yksittäiset polyypit kasvavat kiinni pohjamatossa, jonka kudoksen joukossa on hiekkaa tai muuta pohjasedimenttiä jotta yhdyskunta olisi tukevampi. Yhdyskunta kasvaa halkaisijaltaan 10–30&nbsp;cm:n kokoiseksi.

Palythoa-korallien kudoksessa elää zooksantelli-leviä, jotka huolehtivat suurimmasta osasta koralliin ravinnontarpeesta. Ne pyydystävät lonkeroillaan myös ohileijuvaa planktonia ja muuta syötävää.

Eräissä Palythoa-koralleissa on voimakkaita hermomyrkkyjä jotka voivat aiheuttaa hengenahdistusta. Sitä on käytetty nuolimyrkkynä halvaannuttamassa vihollisia ja saaliseläimiä.

Palythoa-koralleita kasvatetaan riutta-akvaarioissa. Voimakkaassa valossa ne kasvavat nopeasti ja lisääntyvät voimakkaasti. Ne pärjäävät vähemmälläkin valolla, mutta kasvu on silloin hitaampaa.

## Lähteet
Erkki Sallinen

**Erkki Sallinen** (1680–1758) oli suomalainen sissipäällikkö pikkuvihan aikana.     

Sallisen vanhempia ei tunneta, mutta hänen kotitalonsa tiedetään sijainneen Kiihtelysvaaran Keskijärvellä. Sallisen puoliso oli Briita Kukkonen. Pikkuvihan aikana 10. maaliskuuta 1742 Kiteen pappilassa käydyssä taistelussa upseerit jättivät talonpojat ylivoimaisen venäläisjoukon armoille. Talonpojat alkoivat tästä sydämistyneenä ryhtyä itse vastarintaan. Sallinen oli yksi heidän valitsemistaan sissipäälliköistä, jonka apulaisena toimivat aika ajoin muun muassa Lauri Roivas ja Olli Haapalainen. Jonkin aikaa Kiteen taistelun jälkeen Sallinen johti joukkonsa rankaisuretkelle rajan taakse. Sieltä palatessaan hän joutui perimätiedon mukaan 200–300 miehensä kanssa vastakkain ylivoimaisen vihollisen kanssa Tuupovaaran Öllölässä 7. huhtikuuta 1742. Viholliselle tuotettiin ankaria tappioita ja se joutui vetäytymään omalle puolelleen. Seuraavana kesänä Sallisen mainitaan olleen mukana Sortavalaa vastaan tehdyllä retkellä.

## Lähteet
Alvar Outakka

**Alvar Abraham Outakka** (17. marraskuuta 1897 Uusikaupunki – 26. tammikuuta 1951 Enontekiö, alkujaan Alvar Lind) oli suomalainen taidemaalari, joka eli ja vaikutti Lapissa  suurimman osan elämästään. 

Alvar Abraham Lind syntyi Uudessakaupungissa 17. marraskuuta 1897. Hänen vanhempansa olivat tullivartija Emil Sigfrid Lind ja hänen vaimonsa Mathilda Wilhelmina os. Stenros. 
Hän kävi taidekoulunsa Suomen Taideyhdistyksen piirustuskoulussa vuosina 1916–1919 ja debytoi taiteilijana vuonna 1919.  Hän kävi hakemassa taiteellista kokemusta myös Lontoosta ja Pariisista 1920-luvulla. Vuonna 1934 hän asettui Enontekiölle, jossa hän alkoi maalata työkseen. Outakka maalasi akvarelleja ja öljymaalauksia, joiden aiheina ovat Enontekiön maisemat, ihmiset, rakennukset ja eläimet. Hänen maalaustapansa oli usein naivistinen, johon oli yleensä syynä hänen alkoholisoitumisensa. Outakan tunnetuimpia teoksia ovat hänen tekemänsä pienikokoiset akvarellit saamelaisten kasvoista. Nämä olivat etenkin Lapin-turistien suosiossa 1930-luvulla. Myös hänen öljymaalauksensa Lapin maisemista ovat tunnettuja. 

Hänen teoksensa on signeerattu yleensä nimellä Lind tai Outakka. 

## Lähteet
Arantila

**Arantila** on taajama Nakkilan kunnassa. Se on osa kunnan keskustaajamaa ja sijaitsee sen itäpuolella, Kokemäenjoen etelärannalla. Lähinnä pientaloista muodostuvaan Arantilaan kuuluvat myös aivan joen tuntumassa olevat Hohtarin ja Penttalan asuinalueet.

Kokemäenjoessa virtaava Arantilankoski on yksi lounaisen Suomen suosituimmista perhokalastuspaikoista. Joen ylittää sen kohdalla vuonna 1990 valmistunut Arantilan silta. Sillan tuntumassa sijaitsee uimaranta, kajakkivuokraamo sekä tilausravintola.

Arantila on vanhastaan kuulunut 1400-luvulla perustetun Villilän kartanon maihin.

## Katso myös
* Nakkilan kirkonkylä

## Lähteet

## Aiheesta muualla
*Arantilan silta ja -koski nettikamerassa 
*
Kulttuurilehtien laatupalkinto

**Kulttuurilehtien laatupalkinto** on veikkausvoittovaroista taiteen edistämiseen osoitetuista varoista myönnettävä avustus. Palkinnon suuruus on 10&nbsp;000 euroa.

## Palkitut
* 2012: 1/2-lehti, Ananda, Basso, Jänkä
* 2013: Ny Tid, Särö
* 2014: Skärgård, Esitys
* 2015: Iso Numero

## Lähteet
Minäkö isä!

**Minäkö isä!** on Valentin Vaalan ohjaama komediaelokuva vuodelta 1954. Elokuva pohjautuu yhdysvaltalaisen kirjailijan Margaret Mayon näytelmään *Baby Mine* (1904).

Elokuva on väärinkäsityskomedia, jonka alussa on aiheeton mustasukkaisuusepäily. Lapsuudenystävät Kati Jorma (Toini Vartiainen) ja Jalmari Karvi (Sakari Jurkka) eivät paljasta epäileväisille puolisoilleen aiempia tapaamisiaan.

## Näyttelijät

## Arviot

Aikalaisarvioissa todettiin, että elokuva vahvistaa Vaalan asemaa Suomen ainoana todellisena komediaelokuvan ohjaajana. Käsikirjoitusta pidettiin onnistuneena. Musiikkikin sai huomiota, ja George de Godzinskyn sävellysten arvioitiin pysyvän onnistuneesti elokuvallisten musiikkiefektien linjassa.

Myöhemmässä Arto Pajukallion kritiikissä komediaa pidetään nasevasti kynäiltynä ja vauhdikkaana. Toisessa televisioesityksen arviossa kuitenkin sanotaan, että kyseessä on Vaalan heikoimpiin kuuluva teos. Tarinaa pidetään tolkuttomana, näyttelijät mellastavat miten tahtovat.

## Lähteet

## Aiheesta muualla
*
Tarhakäenkaali

**Tarhakäenkaali** eli **sarvikäenkaali** (*Oxalis corniculata*) on käenkaalien suvun laji, jota esiintyy Etelä-Euroopassa. Lajia käytetään koristekasvina.

Tarhakäenkaalin varsi kasvaa rennosti alustanmyötäisenä kymmenestä 50:een senttimetriä pitkäksi. Varsi on haarova ja juurehtii nivelistään. Varren lehdet ovat pitkäruotisia ja tavallisesti kolmisormisia. Kasvi on yleensä vihreälehtinen, mutta voi joskus olla kokonaan punaruskea. Kukinto on yhdestä seitsemään kukkaa sisältävä huiskilo. Terälehdet ovat kirkkaankeltaisia ja noin 15 millimetriä pitkiä. Hedelmä on liereä viisilokeroinen kota, jonka perä kaartuu alas sen kypsyessä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Kasviatlas: Sarvikäenkaali (''Oxalis corniculata'')
* ITIS: ''Oxalis corniculata''
Purppuratulikukka

**Purppuratulikukka** (*Verbascum phoeniceum*) on tulikukkalaji, jota esiintyy Euroopassa Kaakkois-Euroopassa ja itäisessä Keski-Euroopassa. Lajia käytetään koristekasvina.

Purppuratulikukka on tavallisesti monivuotinen ja kasvaa 30:stä 80:een senttimetriä korkeaksi. Ruusukkeena kasvavat aluslehdet ovat ruodillisia, niiden lapa on soikea ja ehytlaitainen tai matalasti hammaslaitainen. Varressa kierteisesti kasvavat varsilehdet ovat pieniä. Kukinto on tavallisesti haaraton, pitkä kerrannaiskukinto. Kukan lähes säteittäinen teriö on sinipunainen, kahdesta kolmeen senttimetriä leveä. Heteiden palhot ovat sinipunakarvaisia.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Purppuratulikukka – ''Verbascum phoeniceum''
Kortenaer-luokka

**Kortenaer-luokka** oli Alankomaiden kuninkaallisen laivaston kahdentoista ohjusfregatin muodostama alusluokka, jonka alukset valmistettiin De Scheldessä ja Wilton-Fijenoordilla Alankomaissa 1978–1982. Aluksista myytiin kaksi Kreikkaan jo ennen valmistumista, missä ne muodostivat Kreikan laivaston Elli-luokan. Myydyt alukset korvattiin Jacob van Heemskerck -luokan ilmatorjuntafregateilla.

Kahdeksan saman kaltaista alusta valmistettiin Saksassa Saksan laivastolle Bremen-luokkana. 

## Suunnittelu
Luokan alukset oli suunniteltu yleisfregateiksi, joiden tuli soveltua taisteluun pinta-aluksia, sukellusveneitä ja ilmauhkaa vastaan. Niiden voimanlähteenä oli COGOG-voimansiirto. 

## Alukset

## Lähteet

*

### Viitteet
Dimi Mint Abba

**Loula Bint Sidati Ould Abba** eli **Dimi Mint Abba** ( &lrm;; 25. joulukuuta 1958 Tidjikja – 4. kesäkuuta 2011 Rabat) oli mauritanialainen laulaja ja ardinin (paikallisen harpun) soittaja. Hänestä tuli modernin mauritanialaisen musiikin kasvo.

Abba syntyi muusikkosukuun ja sai äidiltään opetusta pienestä pitäen. Hän debytoi Mauritanian radiossa vuonna 1976, ja samana vuonna hän voitti kultapalkinnon Umm Kulthumin kunniaksi järjestetyllä festivaalilla Tunisiassa. Hän kävi esiintymässä festivaaleilla myös Irakissa, Algeriassa ja Marokossa. Abban maine kasvoi World Circuitin julkaiseman *Moorish Music from Mauritania* -levyn (1990) myötä. Levyllä esiintyi myös laulajan toinen mies, Khalifa Ould Eide. Abbaa kuultiin Yhdysvalloissa ja Australiassa; lisäksi Euroopassa hän esiintyi muun muassa Womad-festivaalilla.

Abba kuoli sairaalassa Marokossa 27. toukokuuta 2011 sattuneen tapaturman jälkeen. Mauritanian presidentti Mohamed Ould Abdel Aziz kuvasi hänen kuolemaansa "kansalliseksi menetykseksi". Ali Farka Tourén on kerrottu pitäneen häntä Afrikan suurimpana laulajana.

## Lähteet
Kaukasiantädyke

**Kaukasiantädyke** (*Veronica filiformis*) on monivuotinen tädykelaji, jota esiintyy alkuperäisenä Kaukasiassa. Lajia käytetään joskus koristekasvina.
Se on rentokasvuinen ruoho, jonka varsi juurehtii nivelkohdista. Karvainen varsi kasvaa kymmenestä 50:een senttimetriä pitkäksi. Ruodillisten lehtien lapa on munuaismainen ja sahalaitainen. Kukat sijaitsevat yksittäin lehtihangoissa. Niissä on ohut, karvainen ja pitkä, tavallisesti kolmen-neljän senttimetrin mittainen perä. Vaalean sinipunainen teriö on 1–1,5 senttimetriä leveä. Kodat eivät tavallisesti kehity.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Kaukasiantädyke – ''Veronica filiformis''
Ketotädyke

**Ketotädyke** (*Veronica arvensis*) on yksivuotinen matalakasvuinen laji tädykkeiden suvussa. Sen varsi on pysty tai koheneva, karvainen ja kasvaa kahdeksasta 25:een senttimetriä pitkäksi. Lehdistä alemmat ovat lyhytruotisia ja ylemmät ruodittomia. Lehtilapa on kolmiomaisen puikea, sahahampainen, tylppätyvinen tai matalan herttatyvinen. Kukinto on pitkä ja tiheä terttu. Kukissa on kahdesta kolmeen millimetriä leveä sininen teriö. Kota on litteä, reunasta nystykarvainen ja sen kärki syvälovinen.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.
Kiiltotädyke

**Kiiltotädyke** (*Veronica polita*) on yksivuotinen pienikokoinen tädykelaji, jota esiintyy Euroopassa. Se on peltotädykkeen (*Veronica agrestis*) kaltainen rentovartinen ja osin karvainen ruoho. Sen lyhytruotisten lehtien lapa on pitkähampainen ja usein pituuttaan leveämpi. Lehdet ovat päältä tummanvihreitä ja kiiltäviä. Kukat sijaitsevat yksittäin lehtihangoissa. Verhiön liuskat ovat leveänpuikeita, karvalaitaisia, mutta muuten kaljuja ja tyviosasta toisiaan peittäviä. Pienikokoinen teriö on sininen. Kota on karvainen ja sen kärkilovi leveä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Kiiltotädyke – ''Veronica polita''
Margaret Mayo

**Margaret Mayo**, alk. **Lillian Elizabeth Slatten** (19. marraskuuta 1882 Bornsville, Yhdysvallat - 25. helmikuuta 1951 Ossining, New York, Yhdysvallat), oli yhdysvaltalainen näyttelijä, näytelmäkirjailija ja käsikirjoittaja.

Mayo näytteli teatterissa 1896-1903, mutta luopui näyttelemisestä keskittyäkseen näytelmien kirjoittamiseen. Hänen varhaisimpia menestyksiään olivat romaanisovitukset *The Marriage of William Ashe* (1905) ja *The Jungle* (1907). Parhaiten muistetaan kuitenkin hänen omat näytelmänsä, kuten *Polly of the Circus* (1907), *Baby Mine* (1910), *Twin Beds* (1914) ja *Seeing Things* (1920), jonka hän kirjoitti Aubrey Kennedyn kanssa. Hän sovitti muutamia näytelmiään mykkäelokuvan käyttöön. Hänen näytelmänsä *[[Polly of the Circus]]* ensimmäinen  Goldwyn Companyn tuottama elokuva, vuodelta 1917. Hän itse kuului yhtiön perustajiin entisen puolisonsa Edgar Selwynin kanssa. Näytelmä sovitettiin elokuvaksi jälleen 1932, ja Suomessa sen pohjalta on Valentin Vaala tehnyt elokuvan *[[Minäkö isä!]]*.

Näytelmää *Baby Mine* on esitetty suomeksi nimillä *Mistä minä lapsen saisin, Minun vauvani, Poikaa etsimässä, Lapsiautomaatti, En enää valehtele, Valheen kengillä* ja *Lainavauvat*.

## Lähteet

## Aiheesta muualla
* 
*
Hr. Ms. Tromp (F803)

**Hr. Ms. Tromp** (runkonumero F803) on Alankomaiden kuninkaallisen laivaston De Zeven Provinciën -luokan ohjusfregatti.

## Valmistus

Alus tilattiin Royal Scheldeltä Vlissingenistä, missä köli laskettiin 3. syyskuuta 1999. Alus laskettiin vesille 7. huhtikuuta 2001 ja valmistui 14. maaliskuuta 2003.

## Palvelus
Alus on palveluksessa 2012.

## Lähteet
Keijo Jääskeläinen

**Keijo Eero Jääskeläinen** (4. tammikuuta 1934 Mikkeli – 2. lokakuuta 2012 Rovaniemi) oli suomalainen kokoomusta edustanut poliitikko. Hän toimi kansanedustajana Lapin läänin vaalipiiristä vuosina 1987–1991.

Vuonna 1954 Jääskeläinen valmistui ylioppilaaksi ja vuonna 1959 kauppatieteiden kandidaatiksi Helsingin kauppakorkeakoulusta. Hän työskenteli vuosina 1959–1961 kirjanpidon ja kustannuslaskennan lehtorina Seinäjoen kauppaoppilaitoksessa ja vuosina 1961–1996 Rovaniemen kauppaoppilaitoksen rehtorina sekä kirjanpidon ja kustannuslaskennan lehtorina. Vuonna 1996 Jääskeläiselle myönnettiin opetusneuvoksen arvonimi.

Jääskeläinen oli Rovaniemen kaupunginvaltuuston jäsen vuosina 1973–1996, josta valtuuston puheenjohtajana vuodet 1975–1988. Rovaniemen kirkkovaltuuston jäsen hän oli vuosina 1971–1983. Jääskeläinen oli presidentin valitsijamiehenä vuosien 1978 ja 1988 vaaleissa. Hän vaikutti myös Rovaniemen (kaupungin)teatterin hallinnossa ja sai vuonna 1996 Suomen Teatterijärjestöjen Keskusliiton ansiomerkin. 

Jääskeläinen kuoli sairauskohtaukseen 78-vuotiaana lokakuussa 2012.

## Lähteet
Hr. Ms. Evertsen (F805)

**Hr. Ms. Evertsen** (runkonumero F805) on Alankomaiden kuninkaallisen laivaston De Zeven Provinciën -luokan ohjusfregatti.

## Valmistus

Alus tilattiin Royal Scheldeltä Vlissingenistä, missä köli laskettiin 3. syyskuuta 2001. Alus laskettiin vesille 19. huhtikuuta 2003 ja valmistui 10. kesäkuuta 2005.

## Palvelus
Alus vieraili 23. syyskuuta 2013 alkaen Helsingissä ja se oli edelleen palveluksessa kesällä 2016.

## Lähteet
Hr. Ms. De Ruyter (F804)

**Hr. Ms. De Ruyter** (runkonumero F804) on Alankomaiden kuninkaallisen laivaston De Zeven Provinciën -luokan ohjusfregatti.

## Valmistus

Alus tilattiin Royal Scheldeltä Vlissingenistä, missä köli laskettiin 1. syyskuuta 2000. Alus laskettiin vesille 13. huhtikuuta 2002 ja valmistui 22. huhtikuuta 2004.

## Palvelus
Alus vieraili 23. syyskuuta 2013 alkaen muutaman päivän Helsingissä ja se oli edelleen palveluksessa 2016.

## Lähteet
Murattitädyke

**Murattitädyke** (*Veronica hederifolia*) on yksivuotinen matalakasvuinen tädykelaji, jota esiintyy Euroopassa. Sen alalajeja on peltomurattitädyke (*Veronica hederifolia* subsp. *hederifolia*) ja tarhamurattitädyke (*Veronica hederifolia* subsp. *lucorum*).

Murattitädykkeen varsi on rentokasvuinen, karvainen ja kasvaa kymmenestä 40:een senttimetriä pitkäksi. Lehdet ovat ruodillisia. Niiden lapa on melkein pyöreä, kolmesta seitsemään liuskaan halkoinen. Kärjen liuska on suurin. Melko lyhytperäiset kukat sijaitsevat yksittäin lehtihangoissa. Verhiön liuskat ovat herttamaisen puikeita, pitkäkarvaisia ja runsaskarvaisia. Tarhamurattitädykkeellä ne ovat kokonaan karvaisia ja peltomurattitädykkeellä vain laidoiltaan karvaisia. Teriö on sininen tai sinipunainen.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.
Persiantädyke

**Persiantädyke** (*Veronica persica*) on yksivuotinen matalakasvuinen tädykelaji, jota esiintyy alkuperäisenä Lounais-Aasiassa. Sen varsi on karvainen, rento tai koheneva ja kasvaa viidestä 30:een senttimetriä pitkäksi. Lyhytruotisten lehtien lapa on leveänpuikea ja isohampainen. Perälliset kukat kasvavat yksittäin lehtihangoissa. Verhiön liuskat ovat suikeita, suippoja, karvaisia, tyvestä ei juuri toisiaan peittäviä. Kukan sininen teriö on kahdeksasta kahteentoista millimetriä leveä. Kota on litteä, verkkosuoninen, nystykarvainen ja sen etupuolen lovi hyvin leveä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Persiantädyke – ''Veronica persica''
* Luontoportti: Persiantädyke (''Veronica persica'')
* Pohjolan kasvien pauloissa: ''Veronica persica'' – persiantädyke
Ripsialpi

**Ripsialpi** (*Lysimachia ciliata*) on *[[Alvet|Lysimachia]]*-sukuun kuuluva monivuotinen esikkokasvi, jota esiintyy Pohjois-Amerikassa. Lajia käytetään koristekasvina.

Ripsialpi on kuin 30:stä sataan senttimetriä kasvava tarha-alpi (*Lysimachia punctata*), mutta lähes tai kokonaan kaljuvartinen. Lehdet ovat pitkähköruotisia ja ruoti pitkäripsinen. Lehtilavoissa on kapeneva kärki. Ne ovat kaljuja paitsi laidoilta lyhytripsisiä. Perälliset kukat kasvavat ryhminä lehtihangoissa. Teriö on ratasmainen ja keltainen, sen keskellä on punainen rengas. Terälehdet ovat vastapuikeita, usein nipukkakärkisiä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Kasviatlas: Ripsialpi (''Lysimachia ciliata'')
* Pohjolan kasvien pauloissa: ''Lysimachia ciliata'' - ripsialpi
* Puutarha.net: Ripsialpi (''Lysimachia ciliata'')
Idännukki

**Idännukki** (*Androsace filiformis*) on nukkien (*Androsace*) sukuun kuuluva yksivuotinen esikkokasvi, jota esiintyy Itä-Euroopassa ja Aasiassa. Sen lehdet kasvavat tiiviinä maanmyötäisenä ruusukkena. Ne ovat selvästi ruodillisia, lehtilapojen muoto vaihtelee puikeasta soikeaan. Hennot vanat kasvavat kolmesta enintään 20:een senttimetriä korkeaksi. Ne ovat pystyjä tai kaarevia, kaljuja tai yläosasta harvaan karvaisia. Kukinto on hyvin harsu sarja, jonka tyvellä on hyvin pieniä tukilehtiä. Kukkaperät ovat pitkiä ja harvaan nystykarvaisia. Vähän verhiötä pidempi teriö on leveydeltään kahdesta kolmeen millimetriä. Kota on pallomainen, hyvin runsassiemeninen ja vähän verhiötä pidempi.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Kasviatlas 2020: Idännukki (''Androsace filiformis'')
* Pohjolan kasvien pauloissa: ''Androsace filiformis'' – idännukki
Peltonukki

**Peltonukki** (*Androsace elongata*) on nukkien sukuun kuuluva yksivuotinen esikkokasvi, jota esiintyy Euroopassa. Se on kuin ketonukki (*Androsace septentrionalis*), joka voi kasvaa 40 senttimetriä korkeaksi, mutta tavallisesti enintään kymmenen senttimetriä. Sen hennoista tiheäkarvaisista vanoista ainakin suuri osa kasvaa kaarevassa tai vaaka-asennossa. Lehdet kasvavat tiiviinä maanmyötäisenä ruusukkeena. Lehtilapojen muoto vaihtelee suikeasta kapeanpuikeaan, ja tyveltä ne ovat leveähköjä. Kukinto on harsu sarja, jonka tyvellä on kolmesta kahdeksaan millimetriä pitkiä tukilehtiä. Kukan teriö ja kota ovat lyhyempiä kuin verhiö, ja kota on niukkasiemeninen.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Kasviatlas 2022: Peltonukki (''Androsace elongata'')
* Pohjolan kasvien pauloissa: ''Androsace elongata'' – peltonukki
* ITIS: ''Androsace elongata'' 
* United States Department of Agriculture (USDA): ''Androsace elongata''
De Ruyter (täsmennyssivu)

**De Ruyter** tarkoittaa useimmiten alankomaalaista amiraalia Michiel de Ruyteria.

**Hr. Ms. De Ruyter** on ollut kahdeksan Alankomaiden kuninkaallisen laivaston aluksen nimenä.
*Hr. Ms. De Ruyter (1853), sotalaiva
*Hr. Ms. De Ruyter (1880), Atjeh-luokan risteilijä
*Hr. Ms. De Ruyter (1901), Koningin Regentes -luokan panssarilaiva
*Hr. Ms. De Ruyter (1926), Van Ghent -luokan torpedovene
*Hr. Ms. De Ruyter (1935), kevyt risteilijä
*Hr. Ms. De Ruyter (C801), De Zeven Provinciën -luokan risteilijä
*Hr. Ms. De Ruyter (F806), Tromp-luokan ohjusfregatti
*Hr. Ms. De Ruyter (F804), De Zeven Provinciën -luokan ohjusfregatti
Rikkakeltalemmikki

**Lännenkeltalemmikki** (*Amsinckia menziesii*, syn. *A. micrantha*) on yksivuotinen lemmikkikasvi, jota esiintyy läntisessä Pohjois-Amerikassa. Lajin siirottavakarvainen varsi kasvaa kymmenestä 30:een senttimetriä korkeaksi. Lehtien lavat ovat suikeita ja karvaisia. Kukinto on haarainen kiemura eli toispuolinen viuhko. Verhiö on lähes tyveen asti liuskoittunut munanmutoisiksi liuskoiksi. Torvimainen teriö on keltainen ja noin viisi millimetriä leveä.

Lännenkeltalemmikki esiintyy alkuperäisenä Yhdysvalloissa, Kanadassa ja Meksikossa. Suomessa lajia esiintyy harvinaisena uusulokkaana.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### LViitteet
Hr. Ms. Tromp

**Hr. Ms. Tromp** tai *Zr. Ms. Tromp* on ollut seitsemän Alankomaiden kuninkaallisen laivaston aluksen nimenä.
*Zr. Ms. Admiral C. Tromp, 7-tykkinen kuunari
*Zr. Ms. Tromp (1808), 64-tykkinen linjalaiva
*Zr. Ms. Tromp (1850), 74-tykkinen linjalaiva
*Zr. Ms. Tromp (1877), Atjeh-luokan risteilijä
*Hr. Ms. Tromp (1937), Tromp-luokan kevyt risteilijä
*Hr. Ms. Tromp (F801), Tromp-luokan ohjusfregatti
*Hr. Ms. Tromp (F803), De Zeven Provinciën -luokan ohjusfregatti
Martha Lille

**Martha Sophia Lille** (20. tammikuuta 1893 Helsinki – 9. maaliskuuta 1988 Helsinki) oli suomalainen ruotsin kielellä kirjoittanut toimittaja ja kirjailija.

Martha Lillen vanhemmat olivat Ruotsalaisen kansanpuolueen perustaja ja puheenjohtaja Axel Lille ja Aina Cronstedt. Lille kävi Suomen Taideyhdistyksen piirustuskoulun ja Margaretha-koulun seminaarin Tukholmassa. Hän toimi Astra-lehden toimittajana 1922–1926 ja Allas krönika-lehden toimittajana 1927–1933.

## Teoksia
* *Det finns en kungsväg*. Söderström, Helsingfors 1944
* *Min far i närbild : en minnesteckning över Axel Lille baserad på hans brev*. Ekenäs tryckeri aktiebolag, Ekenäs 1965
* *Sammanfogat : en släktkrönika genom fem generationer*. Brummerska hemmet, Helsingfors 1982

## Lähteet
* 
* Projekt Runeberg : Svenskt författarlexikon 2 : 1941-1950
Maj Granlund

**Maj Kerstin Granlund** (26. helmikuuta 1893 Turku – 3. tammikuuta 1985) oli suomalainen ruotsin kielellä kirjoittanut runoilija.

Granlundin vanhemmat olivat liikemies Arthur Lindblom ja Johanna Sofia (s. Thomé). Hän opiskeli musiikkia Suomessa ja ulkomailla ja toimi sitten pianonsoiton opettajana. Maj Granlund meni 1926 naimisiin turkulaisen kuoronjohtaja ja säveltäjä John Granlundin kanssa. Hän myös sävelsi jonkin verran ruotsinkielistä laulumusiikkia. Maj Granlundin nuottikäsikirjoituksia on Sibelius-museon arkistossa Turussa.

## Teoksia
* *Hyllningskväde till [[Svante Dahlström]] med anledning av hans 50-årsdag* ; musik av John Granlund. Åbo 1933
* *Till min stad* : dikter. Bro, Åbo 1948

## Lähteet
* 
* Projekt Runeberg : Svenskt författarlexikon 2 : 1941-1950

## Viitteet
Gorgias (täsmennyssivu)

**Gorgias** () oli antiikin kreikkalainen nimi. Se voi viitata seuraaviin:

* Gorgias Leontinoilainen (n. 483–375 eaa.), sofisti, tunnetuin Gorgias
** *[[Gorgias (dialogi)|Gorgias]]*, Platonin dialogi, joka on nimetty sofisti Gorgiaan mukaan
* Gorgias (328 eaa.), makedonialainen sotilas
* Gorgias (100-luku), syyrialais-seleukidilainen kenraali
* Gorgias Ateenalainen (ensimmäinen vuosisata eaa.), reetori
* Gorgias (100-luku), Roomassa toiminut lääkäri

## Lähteet

*
Master of Insanity

**Master of Insanity** on Black Sabbath-yhtyeen kappale ja single-julkaisu vuodelta 1992. Se on otettu *[[Dehumanizer]]*-albumilta. Single julkaistiin vain Euroopassa.

## Kappaleet

### CDEIRSS 180

#Master of Insanity (Butler, Dio, Iommi) - 5:54
#TV Crimes (live) (Butler, Dio, Iommi) - 3:58
#Neon Knights (live) (Butler, Dio, Iommi, Ward) - 3:49

### CDEIRS 180

#Master of Insanity - 5:54
#Die Young (live) (Butler, Dio, Iommi, Ward) - 4:41
#Children of the Sea (live) (Butler, Dio, Iommi, Ward) - 5:30

### CDEIRSDJ 180 (promo)

#Master of Insanity (edit) - 4:07
#Time Machine (Butler, Dio, Iommi) - 4:10
#Neon Knights (live)
#TV Crimes (live)
#Die Young (live)
#Children of the Sea (live)

*Live-versiot nauhoitettu 25. heinäkuuta 1992 USF Sun Dome, Tampa, Florida

## Kokoonpano
* Ronnie James Dio – laulu
* Tony Iommi – kitara
* Geezer Butler – basso
* Vinny Appice – rummut

+

* Geoff Nicholls - kosketinsoittimet

## Julkaisuhistoria
* 3. syyskuuta 1992: I.R.S. Records, CDEIRSS 180, tupla-digipak-kannet, CD, NED
* 10. syyskuuta 1992: I.R.S. Records, CDEIRS 180, CD, NED
* syyskuu 1992: I.R.S. Records, CDEIRSDJ 180, promo-julkaisu, CD, UK
Otasiida

**Otasiida** (*Sida spinosa*) on yksivuotinen malvakasvi, jota esiintyy Pohjois-Amerikassa. Sen pysty, runsashaarainen ja lyhytkarvainen varsi kasvaa 20–60 senttimetriä korkeaksi. Lehdet ovat pitkäruotisia ja niiden lavat pitkänomaisia, sahalaiteisia. Kukat sijaitsevat yksittäin tai ryhminä lehtihangoissa. Niissä on tähtikarvainen verhiö ja pienet vaaleankeltaiset terälehdet. Lohkohedelmässä on viisi kaksikärkistä ja karvakärkistä lohkoa.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Kasviatlas: Otasiida (''Sida spinosa'') Suomessa.
* ITIS: ''Sida spinosa'' 
* United States Department of Agriculture (USDA): ''Sida spinosa''
Livingstone

**Livingstone** voi tarkoittaa seuraavia asioita:

Paikkoja:
* Livingstone, kaupunki Sambiassa

Henkilöitä:
* David Livingstone (1813–1873), skotlantilainen lääkäri, tutkimusmatkailija ja lähetyssaarnaaja
* Ken Livingstone (s. 1945), brittiläinen vasemmistopoliitikko
* Nicole Livingstone (s. 1971), australialainen uimari

Muuta:
* Livingstone, suomalainen 1980-luvulla toiminut kristillinen yhtye.
Markku Arantila

**Markku Arantila** (s. 1960 Espoo) on suomalainen kuvataiteilija. Hän on opiskellut Vapaassa taidekoulussa vuosina 1978–1982.

Arantilalla on ollut toistakymmentä yksityisnäyttelyä 1980-luvun alusta lähtien eri puolilla Suomea. Hän on myös osallistunut yli neljäänkymmeneen ryhmänäyttelyyn Suomessa ja ulkomailla. Arantilan töitä on useiden suomalaisten kaupunkien ja säätiöiden kokoelmissa.

Arantila palkittiin Eduskuntatalon lisärakennuksen taidekilpailussa. Vuonna 2007 hänen 54 metriä pitkä temperamaalauksensa *Kulkijat* sijoitettiin lisärakennuksen ja Eduskuntatalon väliseen yhdyskäytävään.

Arantila on toiminut opetustehtävissä useissa eri taiteen alan oppilaitoksissa. Vapaan taidekoulun lisäksi hän on toiminut muun muassa Taideteollisessa korkeakoulussa ja Oriveden Opistossa.

## Lähteet

## Aiheesta muualla
* Markku Arantilan kotisivut 
*
Goremageddon: The Saw and the Carnage Done

**Goremageddon: The Saw and the Carnage Done** on kolmas studioalbumi belgialaiselta death metal -yhtye Abortedilta. Se julkaistiin vuonna 2003 Listenable Recordsin kautta. Kaikkiin kappaleisiin, viimeistä lukuun ottamatta, on liitetty mukaan kauhu- ja sarjamurhaajateemallisia äänileikkeitä. Esimerkiksi kahdessa ensimmäisessä kappaleessa on äänileike elokuvasta Hellbound – Hellraiser II. Albumin nimiotsikolla viitataan Neil Youngin kappaleeseen *Needle and Damage Done*. Goremageddon taas on yhdistelmä sanoista gore ja Harmagedon. Muita julkaisuja on rajoitettu 500 kappaleen punainen LP-levy, jolta löytyy myös Carcass-cover *Carnal Forge*.

## Kappaleet
# 
# 
# 
# 
# 
# 
# 
# 
# 
# 

**Vuoden 2009 uudelleenjulkaisun bonuskappaleet**
#  (Carcass-cover)
# 
# 

## Kokoonpano
* Sven de Caluwé – laulu
* Bart Vergaert – kitara
* Thijs De Cloedt – kitara
* Frederik Vanmassenhove – basso
* Dirk Verbeuren – rummut

## Arvostelut
* Imperiumi: 9/10

## Lähteet
:
:

### Viitteet

## Aiheesta muualla
* 
*
Miku Hatsune

**Miku Hatsune** () on Vocaloid-tuoteperheeseen kuuluva laulusyntetisaattorituotesarja sekä tuotesarjan käyttämään lauluääneen yhdistetty kuvitteellinen hahmo. Ensimmäinen Miku Hatsune -ohjelmisto on julkaistu 31. elokuuta 2007. Miku Hatsune -tuotteet on kehittänyt japanilainen media-alan yritys Crypton Future Media. Jokaiseen Miku Hatsune -sarjan ohjelmistoon kuuluu muissakin Vocaloid-tuotteissa käytetty äänisyntetisaattoriohjelmisto sekä erityisesti Miku Hatsunea edustava äänipankki. Tuotemerkkiin liittyy olennaisesti visuaalinen piirroshahmo, joka usein kuvataan laulamassa syntetisaattorilla tehtyjä lauluja.

Miku Hatsune on menestyksekkäin ja tunnetuin Vocaloid-tuoteperheen edustajista. Laajalti japanilaisessa mediassa esillä ollutta Miku Hatsunen hahmoa on usein kutsuttu ”poptähdeksi”. Hahmo on myös esiintynyt lavalla hologrammina konserteissa, joissa on soitettu sarjan syntetisaattoreilla toteutettua musiikkia.

## Ääni

Miku Hatsunen äänipankki on tuotettu japanilaisen ääninäyttelijän Saki Fujitan () esittämistä äännenäytteistä. Äänipankkiin kuuluu ainoastaan japanin kielessä tarvittavat äännenäytteet, joten sillä ei voida kunnollisesti toteuttaa laulua muilla kielillä. Siitä huolimatta myös muilla kielillä tehdään lauluja.

## Hahmo

Visuaalisena hahmona Miku Hatsune on 16-vuotias tyttö. Profiilinsa mukaan hän on 158 cm pitkä ja painaa 42 kg. Hahmon vaatetus perustuu löyhästi japanilaiseen tyttöjen koulupukuun ja siihen kuuluu mekko, paita, kravatti, irtohihat ja kengät. Hatsune Mikun on suunnitellut japanilainen kuvittaja KEI.

## Pelit

Miku Hatsunen hahmon pohjalta on kehitetty myös Segan julkaisema rytmipelisarja. Sarjan ensimmäinen osa julkaistiin vuonna 2009, ja 2010-luvun puoleen väliin mennessä sarjan osia oli myyty useita miljoonia kappaleita.

## Esiintymiset muissa maissa
Miku Hatsunen hahmo on esiintynyt hologrammina tuotesarjan musiikin konserteissa myös Japanin ulkopuolella. Vuonna 2016 hahmo kävi Pohjois-Amerikan kiertueella. Hahmo on myös esiintynyt Late Show with David Letterman -ohjelmassa vuonna 2014.

## Muuta ohjelmistoa
*MikuMikuDance* (MMD) on ilmainen animaatiosovellus, joka sallii käyttäjien tehdä ja animoida videoita. Sovelluksen on alun perin tehnyt Yu Higuchi (HiguchiM) Miku Hatsune -hahmon animointiin.

## Lähteet

## Aiheesta muualla
* MikuMikuDance-sovelluksen kotisivut
Välimäki

**Välimäki** on suomalainen sukunimi, joka voi viitata ainakiin seuraaviin henkilöihin:

*Aarne Välimäki (1904–1982), yritysjohtaja, osuustoimintamies, kauppaneuvos
*Asseri Välimäki (s. 2000), pikajuoksija
*Einari Välimäki (s. 1994), seiväshyppääjä 
*Hans Välimäki (s. 1970), keittiömestari
*Heikki Välimäki (1942–2024), koripalloilija
*Henri Välimäki (s. 1984), painija
*Heta Välimäki (s. 1981), poliitikko
*Ida Välimäki, pikajuoksija
*Ilkka Välimäki (1939–2014), lastenlääkäri, Turun yliopiston professori
*John Välimäki (s. 1884), amerikansuomalainen ammattiyhdistysmies ja toimittaja
*Julia Välimäki (s. 1987), valokuvamalli
*Jussi Välimäki (s. 1974), ralliautoilija
*Juuso Välimäki (s. 1966), kansantaloustieteilijä
*Juuso Välimäki (s. 1998), jääkiekkoilija
*Linda Välimäki (s. 1990), jääkiekkoilija
*Matti Välimäki (s. 1987), pikajuoksija
*Mikko Välimäki (s. 1976), lakimies
*Pasi Välimäki (s. 1965), kenraali
*Pauli Välimäki (s. 1955), toimittaja ja poliitikko
*Pertti Välimäki (1950–2022), lakimies, Korkeimman oikeuden jäsen
*Rami Välimäki (s. 1977), iskelmälaulaja
*Sami Välimäki (s. 1971), muusikko
*Sami Välimäki (s. 1998), golfaaja
*Susanna Välimäki (s. 1970), musiikkitieteilijä
*Teppo Välimäki (1947–2024), harmonikansoittaja
*Teppo Välimäki (s. 1961), toimittaja ja jalkapallovalmentaja
*Tero Välimäki (s. 1982), painija
*Tuomas Välimäki (s. 1969), Suomen Pankin johtokunnan jäsen
*Valtteri Välimäki (s. 1995), korkeushyppääjä
*Vesa Välimäki (s. 1968), akustiikan tutkija ja professori
*Vihtori Välimäki (1909–1983), näyttelijä
*Vili Välimäki (s. 1994), YouTube-videoiden tekijä, ääninäyttelijä, animaattori ja käsikirjoittaja
*Ville Välimäki (s. 1982), yleisurheilija.

## Lähteet
Lentopallon miesten 1-sarjakausi 2008–2009

**Lentopallon miesten 1-sarjakausi 2008–2009** pelattiin kahdessa lohkossa. Kummankin lohkon neljä parasta jatkoivat pudotuspelein otteluita ykkössarjan mestaruudesta ja kahdesta paikasta liigakarsintaan.

## Runkosarja

### Lohko 1

### Lohko 2

## Pudotuspelit

* Vaasan Kiisto voitti ykkössarjan mestaruuden ja sai yhden hyvityspisteen Liigakarsintaan, johon myös ETTA selviytyi. Kumpikaan joukkueista ei onnistunut nousemaan SM-liigaan. 

## Liigakarsinta

* Ykkösen putoamiskarsinnoissa Saarijärvi voitti Saloisen ja Kimmo Himangan.

## Lähteet
* Tulospalvelu
Levänuoliaiset

**Levänuoliaiset** (Gyrinocheilidae) on karppikaloihin kuuluva heimo. Heimon lajeja tavataan makeista vesistä Kaakkois-Aasiasta.

## Lajit ja anatomia
Levänuoliaisten heimoon kuuluu yksi suku ja kolme lajia. Lajit ovat levänuoliainen (*Gyrinocheilus aymonieri*), *G. pennocki* ja *G. pustulatus*. Ne ovat pienehköjä kaloja ja suurin laji *Gyrinocheilus pustulatus* voi saavuttaa 30 cm:n pituuden. Heimon lajeille tyypillisiä piirteitä ovat hampaaton suu, joka on muuntunut tarttumaelimeksi, viiksisäikeetön kuono ja kaksi kidusaukkoa. Levänuoliaisten uimarakko on surkastunut.

## Levinneisyys ja elintavat
Levänuoliaislajeja tavataan Kaakkois-Aasiasta Thaimaasta, Kambodžasta, Laosista ja Borneolta. Ne elävät vuoristoseutujen nopeasti virtaavissa kirkasvetisissä puroissa ja joissa. Ne elävät lähellä pohjaa ja tarttuvat suullaan kiviin. Levänuoliaisten ravintoa on levä.

## Lähteet
Sachsen-luokka (fregatti)

**Sachsen-luokka** eli **F124-luokka** on Saksan laivaston kolmen ohjusfregatin muodostama alusluokka, johon alun perin suunniteltiin kuuluvan neljä alusta. Neljännen aluksen tilausta ei kuitenkaan toteutettu.

## Suunnittelu
Alusten taistelujohtojärjestelmänä on Thales Nederlandin (aiemmin Signaal) reaaliaikaisen tietokannan ja siihen liitetyn viestiverkon käsittävä Sewaco FD. Alusten keski- ja pitkän matkan ilmatorjuntajärjestelminä ovat Raytheon RIM-162 ESSM ja Standard SM2111-A -ohjukset, jotka laukaistaan 32 siilon VLS Mk41 laukaisualustalta. Alukset on varustettu kahdella lyhyen kantaman RAM Mk31 -ilmatorjuntaohjusjärjestelmällä ja kahdella neljän ohjuksen Boeing Harpoon -merimaaliohjusjärjestelmällä.

Luokan alusten aseistusta täydentävät Oto Melaran 76 millimetrin tykki ja kaksi Rheinmetallin 20 millimetrin tykkiä. Aluksilla on kaksi kolmiputkista Mk32 torpedoputkea, joilla voidaan laukaista Eurotorp MU90 -torpedoita ja aluksilla toimivat kaksi NH90-helikopteria kykenevät laukaisemaan pitkän kantaman torpedoita.

Omasuojajärjestelminä ovat EADSin ja Defence Electronicsin FL1800 SII ECM-järjestelmä ja kuusi Sippican Hycor SuperBROC -heitintä, joilla voidaan laukaista suojasoihtuja. Tutkajärjestelminä on kaksi Atlas Elektronikin 9600-M I/J -alueen tutkaa, kaukovalvonta- ja seurantatutkana Thales Nederlandin toimittama SMART-L ja maalinosoitustutkana Thales Nederlandin APAR.

## Alukset
Luokan aluksista kolme tilattiin kesäkuussa 1996 Alankomaiden ja Espanjan toteutettua vastaavat alukset. Sopimus tehtiin ARGE F124 -konsortion kanssa, jonka muodostivat Blohm + Voss, HDW ja Thyssen Nordseewerke. Yhtiöt liitettiin tammikuussa 2005 ThyssenKrupp Marine Systemsiin. Alukset on sijoitettu 2. fregattilaivueeseen () Wilhelmshaveniin.

## Lähteet
*

### Viitteet

## Aiheesta muualla

*Deutsche Marine - Fregatte Sachsen-Klasse (124)
Viktor Miinalainen

**Viktor Miinalainen** (27. joulukuuta 1902 Tohmajärvi – 16. joulukuuta 1988 Joensuu) oli suomalainen upseeri, ampumaurheilija, päätoimittaja ja kirjailija.

## Henkilöhistoria
Viktor Miinalaisen vanhemmat olivat maanviljelijä Jaakko Miinalainen ja Maria Kuikka ja puoliso vuodesta 1924 Salli Kokko. Miinalainen kävi 7 luokka lyseota, suoritti Kadettikoulun 1928 ja Taistelukoulun 1932, ilmavoimien tähystäjätutkinnon 1933 ja kapteenikurssin 1936. Hän työskenteli ennen sotia rajavartiolaitoksen, merilentolaivueen ja ilmasotakoulun palveluksessa sekä ilmavoimien reserviupseerikoulun palveluksessa. Vakinaisesta palveluksesta Miinalainen erosi 1940 oltuaan Lentorykmentti 2:n huoltopäällikkö. Hänet ylennettiin reservin vänrikiksi 1932, luutnantiksi 1927, kapteeniksi 1934 ja majuriksi 1943. 

Miinalainen toimi vuosina 1940–1959 Suomen Ampumaurheiluliiton sihteeri-toiminnanjohtajana ja vuosina 1940–1950 liiton julkaiseman Urheiluampuja-lehden päätoimittajana.  

## Urheilu-ura
Ammunnan MM-kilpailuissa Miinalainen saavutti vuosina 1931–1937 yhteensä 11 mitalia, joista kaksi henkilökohtaisia. Henkilökohtaiset mitalit tulivat vuoden 1935 MM-kisoista, jossa hän voitti vapaakiväärin 300 metrin asentokilpailusta kultaa ja polviasentokilpailusta hopeaa. Pohjoismaiden-mestaruuskilpailuissa Miinalainen voitti kuusi kultaa ja Suomen-mestaruuskilpailuissa 12 kultaa. Hän ampui sotilaskiväärin Suomen ennätyksen 528 vuonna 1932 ja 529 vuonna 1933.

## Teoksia
* *Mitenkähän Olaville on tänään käynyt? : kertoelma ampujamaailmasta*. Karisto 1938

## Lähteet
* 
* Pohjoiskarjalaisten nykykirjailijoiden matrikkeli : Viktor Miinalainen 

### Viitteet

## Aiheesta muualla
* V. Miinalainen. Pohjoismaiden ampujamestari Hakkapeliitan haastattelijan ristitulessa, Hakkapeliitta, 23.10.1934, nro 43, s. 20, Kansalliskirjaston digitaaliset aineistot